Diari Oficial de la Generalitat Valenciana


Sumari del DOGV 1779, del 11-05-1992 (1992/824745)

DECRET 62/1992, de 13 d'abril, del Govern Valencià, pel qual aprova el Reglament d'Organització i de Funcionament de la Comissió del Pla de Transport Metropolità de l'Àrea de València.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/13/62/dof/vci/html**

### Dades del document

Número de DOGV
:   1779

Data del DOGV
:   11-05-1992

Secció del DOGV
:   DISPOSICIONS GENERALS

Número del document
:   1992/824745


Data del document
:   13-04-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 62/1992, de 13 d'abril, del Govern Valencià, pel qual aprova el Reglament d'Organització i de Funcionament de la Comissió del Pla de Transport Metropolità de l'Area de València.  
La Llei de la Generalitat Valenciana 1/1991, de 14 de febrer, d'Ordenació del Transport Metropolità de València, ha comportat una innovació important en l'organització del transport terrestre metropolità de l?Area de València. El model organitzatiu que adopta pretén d'aconseguir el funcionament integrat de les diverses formes de transport d'interès metropolità, i descarta la creació d'una nova Administració sectorial, com és el cas dels consorcis interadministratius. La imatge d'autoritat única s'assoleix igualment, amb major economia de mitjans, mitjançant l'exercici mancomunat de les potestats públiques, per part de les administracions respon sables dels serveis, a través d'una comissió ad hoc a la qual s'encomana l'elaboració del Pla de Transport Metropolità de l?Area de València i la fiscalització de totes les actuacions planificadores.  
En aquest sentit, el legislador ha concebut la Comissió del Pla de Transport Metropolità com a instrument clau de l'organització del transport de l?Area de València, al mateix temps que responsabilitza les administracions titulars dels serveis en l'execució del pla, del qual és garant últim el Govern Valencià, com a responsable de l?interès general de la Comunitat Valenciana.  
D'aquesta manera, el que té de nou el dispositiu de planificació i el paper central que hi hl reservat a la Comissió del Pla de Transport Metropolità de l?Area de València fan necessari dotar-la d'un reglament per a la seua organització i el seu funcionament.  
Per tot això, i fent ús de les facultats conferides pel paràgraf 2 de la disposició final primera de la Llei 1/1991, de 14 de febrer una vegada complerts els tràmits que preveu la disposició final segona, a proposta del Conseller d'Obres Públiques, Urbanisme i Transports, i amb la deliberació prèvia del Govern Valencià en la reunió del dia 13 d'abril de 1992,  
DECRETE:  
Article únic  
S'aprova el reglament d'organització i funcionament de la Comissió del Pla de Transport Metropolità de l'Area de València, contingut a l'annex del present decret.  
DISPOSICIONS FINALS  
Primera  
En allò no previst per aquest decret regiran les normes establertes a la Llei de Procediment Administratiu sobre funcionament dels òrgans col·legiats.  
Segona  
El Conseller d'Obres Públiques, Urbanisme i Transports de la Generalitat Valenciana, a proposta de la Comissió del Transport Metropolità, dictarà les disposicions necessàries per al desplegament i l'execució del present decret.  
Tercera  
Aquest decret entrarà en vigor el mateix dia que es publique al Diari Oficial de la Generalitat Valenciana  
València, 13 d'abril de 1992.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
ANNEX  
Reglament d'organització i de funcionament de la Comissió del Pla de Transport Metropolità de l?Area dé València  
CAPITOL I   
De la Comissió del Pla de Transport Metropolità de l?Area de València  
Article primer   
La Comissió del Pla de Transport Metropolità de l?Area de València, a partir d'ara la Comissió del Transport Metropolità, és l'òrgan permanent i ordinari de col·laboració entre les administracions locals i l'administració de transports de la Generalitat Valenciana, a través de la qual s'endega l'exercici de les potestats de planificació, ordenació i coordinació d'aquelles sobre els seus serveis respectius, d'interès metropolità, desplegats en l'àmbit territorial a què es refereix l'article 2.1, de la Llei de la Generalitat Valenciana 1/1991, de 14 de febrer, d'Ordenació del Transport Metropolità de València.  
Article segon  
1. Segons l'article 9.2 de la Llei 1/1991, de 14 de febrer, l'objectiu fonamental de la Comissió del Transport Metropolità és impulsar i proposar el projecte del Pla de Transport Metropolità de l'Area de València a què fa referència l'article 6 de l'esmentada llei i les modificacions, i conèixer les actuacions planificadores que calga dur a terme, abans o després del pla, per tal d?assolir l'organització integral del sistema de transports de l'Area de València.  
2. Per a formular la planificació conjunta i també per a determinar les formes de gestió dels serveis de transport d'interès metropolità, la Comissió del Transport Metropolità podrà comptar amb la cooperació tècnica i administrativa del Consell Metropolità de l?Horta i de les altres administracions i empreses afectades.  
Article tercer   
La Comissió del Transport Metropolità manté la independència de criteri i l'autonomia d'actuació, encara que s'inscriu orgànicament en la Conselleria d'Obres Públiques, Urbanisme i Transports de la Generalitat Valenciana, al titular de la qual pertoca dur a terme les relacions entre la comissió i el Govern Valencià.  
CAPITOL II  
Del ple, de la comissió executiva i de les ponències tècniques  
Article quatre  
1. La Comissió del Transport Metropolità actua en ple i en comissió executiva. Com a òrgans de suport i d'informe podran crear-se les subcomissions i ponències tècniques que determine el president.  
2. Correspon al Ple de la Comissió del Transport Metropolità proposar l'aprovació del Pla de Transport Metropolità i les seues modificacions; proposar l'aprovació d'altres mesures de planejament; proposar la declaració de serveis d'interès metropolità d'acord amb el que estableix l'article 4 de la Llei 1/1991, de 14 de febrer; aprovar l'informe anual sobre el grau de compliment del Pla de Transport Metropolità; informar el Govern Valencià i proposar-li la modificació de l'àmbit territorial del Pla de Transport Metropolità en el supòsit previst en l'article 2.2 de l'esmentada Llei, i aprovar el pressupost de despeses de la comissió.  
3. Integren el Ple de la Comissió del Transport Metropolità el president, els dos vice-presidents, els vocals i el secretari general, aquest últim, amb veu però sense vot. Aquests membres s'enumeren a l'article 10.1 de la Llei 1/1991, de 14 de febrer.  
4. Quan la naturalesa dels assumptes ho requeresca, la presidència podrà invitar a participar en les sessions del ple o de les subcomissions i ponències tècniques un representant de la Direcció General d'Obres Públiques de la Conselleria d'Obres Públiques, Urbanisme i Transports, del Port Autònom de València, de l'aeroport de Manises, de la Direcció General de Trànsit del Ministeri de l'Interior i de la Direcció General de Carreteres del Ministeri d'Obres Públiques i Transports, els quals podran intervenir amb veu però sense vot.  
Article cinquè  
1. Les reunions del Ple de la Comissió del Transport Metropolità podran ser ordinàries o extraordinàries. Amb caràcter ordinari, es reunirà dins del primer semestre de cada any, i hi haurà una reunió extraordinària quan la convoque el president, a iniciativa pròpia o a petició d'una tercera part dels membres, els quals expressaran en la petició els assumptes que es tractaran en la sessió.  
La convocatòria, que expressarà la data, el lloc i els assumptes que es tractaran, es realitzarà amb una antelació de vuit dies, llevat dels casos urgents, en què s'haurà de fer, com a mínim, amb quaranta-vuit hores d'antelació.  
No obstant tot el que s'ha disposat anteriorment, el Ple de la Comissió del Transport Metropolità es considerarà convocat per a tractar qualsevol assumpte sempre que hi estiguen presents tots els components d'aquesta i així ho decidesquen per unanimitat.  
2. El Ple de la Comissió del Transport Metropolità es reunirà en primera o segona convocatòries. La segona convocatòria es convocarà per a una altra hora o data posterior. Us dues es podran convocar en la mateixa citació.  
Per a la constitució vàlida del Ple de la Comissió del Transport Metropolità cal, en primera convocatòria, l'assistència del president o del vice-president en qui delegue, la meitat, almenys, dels vocals que l'integren, i la d'un dels vice-presidents. En segona convocatòria serà suficient l'assistència de la tercera part dels membres i serà necessària, en tot cas, la presència del president o d'un dels vice-presidents en qui hagués delegat la presidència, i del secretari.  
3. Els acords s'adoptaran per majoria absoluta dels vots dels assistents. En cas d'empat, decidirà el vot de qualitat del president o del vice-president en qui aquest hagués delegat la presidència.  
Els acords adoptats pel Ple de la Comissió del Transport Metropolità seran vinculants per a totes les entitats públiques o privades que s'hi integren, haja estat o no present el seu representant en la sessió i qualsevol que haja estat el sentit del seu vot.   
4. Quan es formulen vots reservats, que hauran de ser degudament motivats, es faran constar junt a l'acord adoptat.  
5. Quan en l'ordre del dia del Ple de la Comissió del Transport Metropolità s'incloga la consideració d'assumptes que afecten específicament l'interès d'un municipi determinat, es convocarà l'ajuntament corresponent, els representants del qual, en nombre màxim de dos, podran assistir, amb veu però sense vot, a la deliberació de l'assumpte objecte de la convocatòria.  
6. Quan en l'ordre del dia hi haja assumptes relatius a la planificació conjunta del transport i la seua infrastructura, o a la determinació de les formes de gestió dels serveis de transport d'interès metropolità, s'incorporarà a la proposta l'informe corresponent del Consell Metropolità de l'Horta.  
7. El president, per a l'assessorament del ple de la comissió, podrà convocar a les sessions representants o personal tècnic de les empreses explotadores dels serveis integrants del sistema metropolità de transport.  
Si a causa del volum d'assumptes que s'hagen de tractar, o de la seua transcendència, la sessió no pogués acabar el mateix dia de la convocatòria, la presidència decidirà, si cal, prorrogar la sessió, que continuarà en dies consecutius. No obstant aixà, la reunió es considerarà única i se n'estendrà una sola acta.  
Article sisè  
La Comissió Executiva de la Comissió del Transport Metropolità, a partir d'ara la Comissió Executiva, serà l'òrgan ordinari de planejament de la Comissió del Pla de Transport Metropolità i de relació d'aquesta amb els òrgans encarregats de la planificació territorial i de la infrastructura del transport.  
Correspon a la Comissió Executiva:  
a) L?examen, la modificació i la tramitació posterior de l?avantprojecte del Pla de Transport Metropolità de l?Area de València, elaborat per la Conselleria d'Obres Públiques, Urbanisme i Transports.  
b) El seguiment i la vigilància de totes les actuacions que requeresca l'organització del sistema de transports de l'àrea de València.  
c) L?informe sobre les mesures de reestructuració de l'oferta, coordinació de tarifes i totes altres de naturalesa semblant que hagen d'adoptar-se abans de l'aprovació del Pla de Transport Metropolità, o després d'aquest; en aquest darrer supòsit, amb caràcter verificatiu de la seua concordança amb el pla.  
d) L?informe dels convenis interadministratius, els concerts i el contractes-programa i del pressupost de despeses de la Comissió del Transport Metropolità.  
e) El seguiment del Pla de Transport Metropolità i l'adopció de les mesures que siguen necessàries per a l'execució..  
f) L?exercici de les funcions que el Ple de la Comissió del Transport Metropolità li encomane.  
Article setè  
1. La Comissió Executiva és presidida pel Director General de Transports. En serà vice-president l'Alcalde de València o el regidor en qui delegue, i en formaran part aquests membres del Ple de la Comissió del Transport Metropolità:  
- un dels representants de la Generalitat Valenciana.  
- el representant del Consell Metropolità de l?Horta, que és membre del ple d?aquesta entitat.  
- dos dels representants de les empreses prestatàries dels serveis que integren la xarxa bàsica del sistema de transport metropolità, triats per aquestes.  
- el secretari general de la Comissió del Transport Metropolità, que actuarà amb veu però sense vot.  
En cas d'empat en les votacions decidirà el vot del president.  
2. Quan, segons el president de la Comissió del Transport Metropolità, la importància dels ternes ho aconselle, ell mateix podrà presidir amb plenes facultats la Comissió Executiva i substituir-ne el president ordinari, que, en aquest cas, assistirà a les sessions amb veu però sense vot.  
Article vuitè  
Les subcomissions, presidides per un dels vice-presidents o, si hi mancava, per un vocal que el president designe, tindran la composició i la comesa que, escoltada la Comissió Executiva, determine el President de la Comissió del Transport Metropolità.  
Els acords de les subcomissions es traslladaran a la Comissió Executiva per a la decisió escaient.  
Article novè  
Les ponències tècniques tindran com a comesa l?estudi i la preparació tècnica dels assumptes que hagen de ser sotmesos al ple de la comissió i a les subcomissions. Podran ser assistides en l?exercici de les seues funcions per personal especialitzat de l'administració de la Generalitat Valenciana, del Consell Metropolità de l?Horta i de la resta d'ens locals i empreses públiques, o bé per professionals liberals requerits a aquest efecte pel president de la comissió, amb la conformitat de la Comissió Executiva.  
Article deu  
1. La Comissió Executiva i les subcomissions i ponències tècniques es reuniran quan ho determinen els seus respectius presidents, i seran convocades amb una antelació mínima de quaranta-vuit hores, llevat dels casos d'urgència justificada.  
2. En la convocatòria hi haurà l?ordre del dia amb la relació d?assumptes que s'hi hagen de tractar, i també de les propostes que s'hi puguen elaborar.  
3. Per al funcionament de les subcomissions i ponències tècniques s'observaran les regles de funcionament establertes per al ple i la Comissió Executiva, quan s'hagen d'aplicar.  
Article onze  
L?execució dels acords del Ple i de la Comissió Executiva correspondrà a la Conselleria d'Obres Públiques, Urbanisme i Transports de la Generalitat Valenciana i, si escau, a les administracions locals corresponents, les quals donaran compte de les actuacions a la Comissió Executiva.  
En els supòsits que preveu la Llei 1/1991, de 14 de febrer, l'execució dels acords pertocarà al Govern Valencià.  
CAPITOL III   
Del president i dels vice-presidents  
Article dotze  
1. El President de la Comissió del Transport Metropolità és el Conseller d'Obres Públiques, Urbanisme i Transports de la Generalitat Valenciana, que n'exerceix la representació.   
2. El president assegura el funcionament de la comissió i el compliment de la seua comesa, com a instrument harmonitzador dels interessos locals i supralocals en l'organització del sistema de transports de l'àrea de València, i la representa en les relacions amb l'Administració de l'estat, la Generalitat Valenciana, els ens locals i totes altres entitats responsables dels serveis que integren el sistema de transports esmentat.   
3. El president, com a Conseller d'Obres Públiques, Urbanisme i Transports, eleva al Govern Valencià el projecte del Pla de Transport Metropolità i les propostes per a la modificació, i li dóna compte de les actuacions planificadores que sobre els serveis haja de conèixer.  
De la mateixa manera, fa saber al Govern Valencià les actuacions de les administracions públiques que, segons el seu parer, resulten pertorbadores per al funcionament normal del sistema de transports de l?àrea de València, i proposa l'adopció de les mesures que considere pertinents i formula a aquelles els requeriments que, si escau, resulten procedents.  
Amb la deliberació prèvia de la Comissió Executiva, el president proposa al Govern Valencià l'adopció de les mesures cautelars que calga per assegurar, durant el període de gestació del pla, l'explotació coordinada dels serveis d'interés metropolità i la integració tarifària.  
4. El president, escoltada la Comissió Executiva, determina la constitució de les subcomissions i ponències tècniques i n'atribueix la presidència a un dels vice-presidents.  
5. El president presideix també la Comissió Executiva en els supòsits i en les circumstàncies que s'estableixen a l'article 7.2.  
Article tretze  
1. Són vice-presidents de la Comissió del Transport Metropolità l'Alcalde de l?Ajuntament de València o el regidor en qui delegue i el Director General de Transports de la Conselleria d'Obres Públiques, Urbanisme i Transports.  
2. Els vice-presidents substitueixen el president en l'exercici de les seues funcions quan aquell ho determine i presideixen les subcomissions i ponències tècniques, que el president els encomane.  
3. El President de la Comissió Executiva serà el Director General de Transports, el qual assumirà eventualment la presidència del ple de la comissió en cas d'estar vacant el càrrec de Conseller d'Obres Públiques, Urbanisme i Transports, durant el temps que aixà passe.  
CAPITOL IV   
De la secretaria general   
Article catorze  
1. La secretaria general és l?òrgan d'assistència i de gestió tècnica i administrativa de la comissió, al qual correspon assegurar les relacions administratives amb l'administració de transports de la Generalitat Valenciana, amb el Consell Metropolità de l?Horta i amb la resta d'ens locals i d?empreses afectades pel pla. La secretaria general està vinculada administrativament al vice-president de la comissió que siga el Director General de Transports.  
2. Al capdavant de la secretaria general hi haurà un secretari general, designat pel president de la comissió entre els funcionaris de nivell superior de la Conselleria d'Obres Públiques, Urbanisme i Transports, i caldrà escoltar per a això el ple de la comissió.  
3. El secretari general assistirà, amb veu però sense vot, a les sessions de la comissió en ple, de la Comissió Executiva i de les subcomissions, i podrà assistir a les ponències tècniques, en les mateixes condicions, quan així ho requeresca el president de la comissió o algun dels vice-presidents.  
4. El secretari general és el cap dels serveis administratius de la comissió, prepara l?ordre del dia de les sessions, n'estén l'acta, custodia la documentació, expedeix certificacions amb el vist-i-plau del president o del vice-president al qual està vinculat, prepara la memòria anual i formula el pressupost de despeses de la comissió perquè la Conselleria d'Obres publiques, Urbanisme i Transports el tramite.  
En cas d'absència o malaltia, el substitueix interinament el vocal de la comissió que determine el vice-president al qual està vinculat.  
5. A requeriment del president o d'algun dels vice-presidents, el secretari general podrà emetre informe sobre els assumptes sotmesos al ple de la comissió, a la Comissió Executiva o a les subcomissions. Podrà també formular propostes motivades al ple de la comissió, a la Comissió Executiva i a les subcomissions.  
Article quinze  
1. L?organització administrativa de la secretaria general serà suficient per atendre les seues necessitats d'informe i de gestió jurídico-administratives, d'assessorament i de gestió econòmico-pressupostària, i d?assistència i de gestió tècnica i de planificació.  
La seua determinació detallada i la plantilla d'aquesta les aprovarà el ple de la comissió, amb la conformitat del Govern Valencià. En tot cas, el personal que la integre haurà de complir els requisits de la funció pública valenciana i sotmetre's als criteris organitzatius de l'administració de la Generalitat Valenciana.  
2. La intervenció de despeses de la secretaria general la portarà a terme la Intervenció de la Generalitat Valenciana.  
3. El personal adscrit a la comissió podrà pertànyer a la Conselleria d'Obres Públiques, Urbanisme i Transports de la Generalitat Valenciana, al Consell Metropolità de l?Horta, i a qualssevol dels ajuntaments i d?empreses públiques afectades, i conservarà la seua situació funcionarial d'origen.   
4. El secretari general elaborarà el pressupost de despeses de la comissió i el tramitarà segons estableix l'article 18.  
Article setze  
El secretari general, amb la conformitat prèvia del President de la Comissió del Transport Metropolità, podrà demanar a la Generalitat Valenciana, al Consell Metropolità de l?Horta i a qualssevol dels ajuntaments i empreses públiques afectades pel Pla de Transport Metropolità el suport tècnic, jurídic i administratiu que faça falta per a l?exercici de la seua tasca.  
Article disset  
El secretari general prepara l?informe anual sobre el grau de compliment del pla a què es refereix l'article 9.2 de la Llei 1/1991 i el presenta al ple de la comissió.  
CAPITOL V  
Del règim econòmic i del pressupost de la comissió  
Article divuit  
1. Les despeses de funcionament de la comissió, incloses les de la secretaria general, es distribuiran d?aquesta manera: un 60% a càrrec de la Conselleria d'Obres Públiques, Urbanisme i Transports de la Generalitat Valenciana; un 20% a càrrec de l'Ajuntament de València; un 15% a càrrec del Consell Metropolità de l?Horta, i el 5% restant es distribuirà entre la resta d'ens locals afectats, segons el cens de població.  
2. El secretari general formularà anualment el pressupost de despeses de la comissió i l?elevarà a la Comissió Executiva perquè n?emeta informe i posteriorment al ple de la comissió per a la deliberació l'aprovació. Una vegada aprovat pel ple, el president disposarà la incorporació formal al pressupost de la Conselleria d'Obres Públiques, Urbanisme i Transports de la Generalitat Valenciana.


Còpia Permalink ELI